હોકી પ્રત્યેના લગાવ વિશે તાપસીએ કહ્યું હતું કે, ‘મારા ફાધર હોકી પ્લેયર રહ્યા છે. આ જ કારણે હોકી વિશે મને બાળપણથી જ જાણ છે. મેં ક્યારેય હોકી સ્ટિક પકડી નથી, પરંતુ આ સ્પોર્ટ મને હંમેશાથી ગમે છે. આ ફિલ્મ કરતાં પહેલાં હું સંદીપ સિંઘની કહાણીથી વાકેફ નહોતી. પહેલી વખત આ સ્ટોરી સાંભળી હતી ત્યારે શોક્ડ થઈ હતી. હું કહી શકું છું કે, આ ફિલ્મ જોયા પછી ઓડિયન્સનું આવું જ રિએક્શન રહેશે. ફિલ્મ્સની પસંદગી વિશે તાપસીએ વધુ કહ્યું હતું કે, ‘હું ધ્યાન રાખું છું કે, મારી ફિલ્મ્સ અને કૅરૅક્ટર્સમાં વેરાઇટી રહે. જેથી એકને એક કામ કરીને હું ટાઇપકાસ્ટ ન થઈ જાવ. એટલા માટે જ હું ‘ચશ્મે બદ્દુર', ‘પિન્ક', ‘મુલ્ક', ‘જુડવા 2' અને ‘સૂરમા' જેવી અલગ-અલગ સ્ટોરીઝ કરી રહી છું.